Klask a ra Tommaso dAquino sevel ul liamm etre ar Poell hag ar Feiz. Evitañ ha pa vefe ar brederouriezh urzhiet hervez ar Poell ne chell ket bezañ er-maez eus an douenoniezh, houmañ dindan urzh an Diskuliadur. Un diforch a ra etre an douenoniezh diskuliet ha ne chell ar Poell nemet prouiñ neo ket dibosupl an dogmoù pennañ (an Drinded, Kelenn krouidigezh ar bed) hag un douenoniezh naturel ha ganti e chell ar Poell diskoachañ gwirionezoù evel ar pemp moaien a zo da brouiñ (hervez an doueoniourien) bezañs Doue.  E 1879, dre embann al lizher-meur Aeterni Patris e tisklerias ar pab Leon XIII e stalie an domazouriezh evel maen-stur ar chelenn katolik.